SCC เข้าซื้อกิจการผลิตหินก่อสร้าง มูลค่า 1.16 พันลบ.
SCC เข้าซื้อ “ศิลาสานนท์” ผู้ผลิตหินก่อสร้างในประเทศสัดส่วน 100% มูลค่า 1.16 พันลบ.
14 ก.ย. 2559

บริษัท ปูนซิเมนต์ไทย จำกัด (มหาชน) หรือ SCC เปิดเผยว่า บริษัทผลิตภัณฑ์และวัตถุก่อสร้าง จำกัด (CPAC) ซึ่งเป็นบริษัทย่อย ได้เข้าซื้อหุ้นสัดส่วน 100% ในบริษัท ศิลาสานนท์ จำกัด โดยการซื้อกิจการดังกล่าวคิดเป็นมูลค่ากิจการประมาณ 1,161 ล้านบาท
สำหรับ ศิลาสานนท์ เป็นผู้ผลิตหินก่อสร้าง ซึ่งเป็นองค์ประกอบที่สำคัญของกระบวนการผลิตคอนกรีตผสมเสร็จ (Ready-mixed Concrete) มีโรงงานตั้งอยู่ที่จ.สระบุรี ในปี 58 ศิลาสานนท์ มียอดขาย 176 ล้านบาท และมีสินทรัพย์ 435 ล้านบาท